Sabie Experience bevoordeel die gemeenskap – GPS News
Sabie Experience doen elke jaar talle goeie dinge vir die gemeenskap. Nie net gedurende die byeenkoms nie, maar ook reg deur die jaar is hul goedhartigheid duidelik sigbaar in die gemeenskap. Sabie Experience is ŉ MTB byeenkoms wat familie georiënteerd is. Terselfdertyd skep hulle ook talle werksgeleenthede vir die inwoners van Sabie skep. Elke jaar word daar donasies aan liefdadigheid organisasies geskenk wat moontlik gemaak word deur die sukses van die Sabie Experience.
Home of Hope is ŉ nie-winsgewende organisasie wat deur Theresa Willis, ŉ lid van die Harmony Hill gemeenskap, gestig is. Die organisasie is daarop gemik om hawelose kinders ŉ huis, liefde en ŉ warm bord kos te gee. Gedurende die Sabie Experience 2019, het Dennis en Denzil Lawrie hul harte weereens vir die gemeenskap oopgemaak en ŉ nuwe staal kos kas, asook ŉ stoof aan Home of Hope geskenk. Met aflewering van die stoof, het Dennis en Denzil die stoof ook opgekoppel.
Organiseerders van die Sabie Experience wil ook graag vir Joey Labuschagne bedank wat so betrokke en entoesiasties is oor die Home of Hope tehuis.